Overtakelse etter konsesjonsloven Erverv som er konsesjonspliktig etter konsesjonsloven kan ikke tinglyses med mindre du har fått konsesjon. Denne regelen gjelder erverv av fast eiendom, samt stiftelse og overdragelse av leierett og annen lignende bruksrett over fast eiendom, noe som omfatter leie og overdragelse av fallrettigheter. Dokumentasjon på at konsesjonsforholdet er i orden gjøres i de fleste tilfeller ved at kommunen registrerer opplysningene i matrikkelen. I andre tilfeller skal vedtak, egenerklæring om konsesjonsfrihet eller en uttalelse fra kommunen om at dette ikke er nødvendig legges ved når dokumentene skal tinglyses. Dette følger av konsesjonsloven § 15. Overtakelse etter industrikonsesjonsloven Erverv som er konsesjonspliktig etter industrikonsesjonsloven og energiloven er ikke konsesjonspliktig etter konsesjonsloven for erverv av fast eiendom. Dette følger av konsesjonsloven § 2. Det er viktig å avklare hvilke typer erverv det er gitt konsesjon til etter disse ulike lovene, om det gis konsesjon til å bli eier av en fallrett eller et anlegg med tilhørende drift. For å undersøke hva som gjelder i ditt tilfelle kan du lese mer om det på nettsidene til Norges vassdrags- og energidirektorat. Hvis avtalen som skal tinglyses kun inneholder bestemmelser om overdragelse av en fallrettighet, er det nok å legge ved konsesjonsvedtak etter industrikonsesjonsloven. Tinglysing kan også godtas hvis konsesjon etter industrikonsesjonsloven ikke kan fremlegges på tinglysingstidspunktet, se lovens § 30 tredje ledd. Dersom avtalen inneholder bestemmelser om tomt for kraftstasjon, inntaksdam eller lignende vil disse ervervene reguleres av den alminnelige konsesjonsloven. Dokumentasjonen fra kommunen må legges ved, og vise at konsesjonsforholdene er i orden. Anleggskonsesjon Vassdragsreguleringsloven og vannressursloven regulerer ikke erverv av fast eiendom eller rettigheter i fast eiendom. Slik konsesjon er i utgangspunktet ikke et vilkår for tinglysing, men det kan...